ai4bharat/Pralekha huggingface dataset:
सामाजिक न्याय एवं अधिकारिता मंत्रालय
52 लाख से अधिक दिव्यांगजनों को 15,700 करोड़ रुपये वितरित किए: डॉ. वीरेंद्र कुमार
दिव्यांग उद्यमियों के सामान और कौशल को प्रदर्शित करने वाला दिव्य कला मेला भोपाल में शुरू
दिव्यांगजनों की समान भागीदारी के लिए सरकार का समग्र और सर्वांगीण विकास का लक्ष्य : डॉ. वीरेंद्र कुमार
मध्यप्रदेश की राजधानी भोपाल के भोपाल हाट में तीसरे दिव्य कला मेला का आज  शुभारंभ हुआ। मेले का शुभारंभ मध्यप्रदेश के राज्यपाल श्री मंगुभाई पटेल ने केन्द्रीय सामाजिक न्याय एवं अधिकारिता मंत्री डॉ. वीरेन्द्र कुमार और राज्यमंत्री कुमारी प्रतिमा भौमिक की गरिमामयी उपस्थिति में किया।
इस 10 दिवसीय दिव्य कला मेला का उद्घाटन करते हुए राज्यपाल श्री मंगुभाई पटेल ने कहा कि दिव्यांगजन को उद्यमी और शिल्पकार के रूप में विकसित करने का यह एक बेहतर अवसर है। इस तरह के मेलों और प्रदर्शनियों में दिव्यांगजनों को स्टॉल नि:शुल्क आवंटित किए जाते हैं ताकि अपनी प्रतिभा को बड़े शहर और बड़े मंच में प्रदर्शित कर सके।
इस अवसर पर केंद्रीय सामाजिक न्याय एवं अधिकारिता मंत्री डॉ. वीरेन्द्र कुमार ने कहा कि हम दिव्यांगजन को मूल्यवान मानव संसाधन मानते हैं और हमारे प्रधानमंत्री श्री नरेन्द्र मोदी जी राष्ट्रीय विकास कार्यसूची  में दिव्यांगजनों के मुद्दों को प्राथमिकता देते हैं।
उनका आदर्श वाक्य है “सबका साथ, सबका विकास, सबका प्रयास और सबका विश्वास”। हमारी सरकार समग्र तथा सर्वमुखी विकास की दिशा में कार्य कर रही है ताकि दिव्यांगजन भी इस विकास की धारा में समान रूप से जुड़ सकें। मंत्रालय के अंतर्गत आने वाले चारों वित्त निगम- एनएचएफडीसी, एनबीसीएफडीसी, एनएसएफडीसी एवं एनएसकेडीएफसी के विभिन्न चैनल सहभागियों के माध्यम से, दस्तकारों एवं अन्य कौशल प्राप्त लाभार्थियों को सावधि ऋण योजनाओं एवं माइक्रो फाइनेन्स योजनाओं के अंतर्गत वित्तीय सहायता प्रदान करते हैं और अब तक देश में 52 लाख से अधिक लाभार्थियों को कवर करते हुए 15,700 करोड़ रुपये वितरित किए हैं।
इस अवसर पर सामाजिक न्याय एवं अधिकारिता राज्य मंत्री सुश्री प्रतिमा भौमिक ने कहा कि देश के संपूर्ण विकास में समाज के सभी वर्गों का योगदान आवश्यक है और हम सभी मिलजुल कर दिव्यांगजन और समाज के कमजोर तबके के विकास के लिए काम करते हुए देश को एक विकसित राष्ट्र की श्रेणी में ला सकते हैं।
यह आयोजन आगंतुकों के लिए एक आकर्षक अनुभव प्रस्तुत करेगा क्योंकि जम्मू और कश्मीर, पूर्वोत्तर राज्यों, हस्तशिल्प, हथकरघा, कढ़ाई के काम और पैकेज्ड फूड आदि सहित देश के विभिन्न हिस्सों के जीवंत उत्पाद एक साथ देखे जा सकेंगे।
लगभग 19 राज्यों/केंद्र शासित प्रदेशों के 100 से अधिक दिव्यांग कारीगर/कलाकार और उद्यमी अपने उत्पादों व कौशल का प्रदर्शन करेंगे। साथ ही मेले में देश भर के स्वादिष्ट व्यंजन का स्वाद लिया जा सकता है और प्रतिदिन शाम ने रंगारंग सांस्कृतिक कार्यक्रम आकर्षण का केंद्र होगा।
सामाजिक न्याय एवं अधिकारिता मंत्रालय, भारत सरकार द्वारा आयोजित ये दिव्य कला मेला 12 से 21 मार्च तक चलेगा जिसमें नि:शुल्क प्रवेश सुबह 11 बजे से सायं 9 बजे तक रहेगा। पहला दिव्य कला मेला दिसम्बर 2022 में नई दिल्ली के कर्तव्य पथ पर आयोजित हुआ था जिसमें 5 लाख से अधिक लोगों ने विजिट किया था। उसके बाद मुंबई के बीकेसी ग्राउंड में सफल आयोजन हुआ था।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 546 वां दिन
भारत का समग्र टीकाकरण कवरेज 199.69 करोड़ से अधिक हुआ
आज शाम 7 बजे तक 20 लाख से अधिक टीके की खुराक दी गई
भारत का कोविड -19 टीकाकरण कवरेज आज 199.69 करोड़ से अधिक हो गया है। आज शाम 7 बजे तक 20 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10410223
|
|
दूसरी खुराक
|
|
10078806
|
|
प्रीकॉशन डोज
|
|
5997468
|
|
एफएलडब्ल्यू
|
|
पहली खुराक
|
|
18427226
|
|
दूसरी खुराक
|
|
17650601
|
|
प्रीकॉशन डोज
|
|
11400159
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
37898055
26035994
|
|
आयु वर्ग 15-18 वर्ष
|
|
पहली खुराक
|
|
60817856
|
|
|
|
दूसरी खुराक
|
|
50033763
|
|
आयु वर्ग 18-44 वर्ष
|
|
पहली खुराक
|
|
558840983
|
|
दूसरी खुराक
प्रीकॉशनडोज
|
|
505602238
5208028
|
|
आयु वर्ग 45-59 वर्ष
|
|
पहली खुराक
|
|
203559978
|
|
दूसरी खुराक
प्रीकॉशन डोज
|
|
194495585
3795174
|
|
60 वर्ष से अधिक
|
|
पहली खुराक
|
|
127354123
|
|
दूसरी खुराक
|
|
121531465
|
|
प्रीकॉशन डोज
|
|
27827363
|
|
कुल दी गई पहली खुराक
|
|
1017308444
|
|
कुल दी गई दूसरी खुराक
|
|
925428452
|
|
प्रीकॉशन डोज
|
|
54228192
|
|
कुल
|
|
1996965088
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 15 जुलाई, 2022 
|
|
एचसीडब्ल्यू
|
|
पहली खुराक
|
|
90
|
|
दूसरी खुराक
|
|
797
|
|
प्रीकॉशन डोज
|
|
19524
|
|
एफएलडब्ल्यू
|
|
पहली खुराक
|
|
190
|
|
दूसरी खुराक
|
|
1405
|
|
प्रीकॉशन डोज
|
|
56534
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
70926
135342
|
|
आयु वर्ग 15-18 वर्ष
|
|
पहली खुराक
|
|
19244
|
|
|
|
दूसरी खुराक
|
|
60727
|
|
आयु वर्ग 18-44 वर्ष
|
|
पहली खुराक
|
|
31314
|
|
दूसरी खुराक
प्रीकॉशन डोज
|
|
197924
662192
|
|
आयु वर्ग 45-59 वर्ष
|
|
पहली खुराक
|
|
5662
|
|
दूसरी खुराक
प्रीकॉशन डोज
|
|
47776
498618
|
|
60 वर्ष से अधिक
|
|
पहली खुराक
|
|
4664
|
|
दूसरी खुराक
|
|
29541
|
|
प्रीकॉशन डोज
|
|
256379
|
|
कुल दी गई पहली खुराक
|
|
132090
|
|
कुल दी गई दूसरी खुराक
|
|
473512
|
|
प्रीकॉशन डोज
|
|
1493247
|
|
कुल
|
|
2098849
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
संस्कृति मंत्रालय
20वें भारत रंगमहोत्सव का कल नई दिल्ली में उद्घाटन किया
 डॉ. महेश शर्मा ने कल 01 फरवरी, 2019 को नई दिल्ली में राष्ट्रव्यापी थिएटर स्पेक्टेकल का उद्घाटन किया। एनएसडी सोसायटी के कार्यकारी अध्यक्ष डॉ. अर्जुन देव चरण ने इस कार्यक्रम की अध्यक्षता की। संस्कृति मंत्रालय के अन्य वरिष्ठ अधिकारी कमानी सभागार में आयोजित एक कार्यक्रम में उपस्थित थे। यह कार्यक्रम 21 दिनों तक चलेगा। उद्घाटन समारोह में प्रख्यात नृत्यांगना एवं थिएटर कलाकार राज्यसभा सदस्य डॉ. सोनल मानसिंह, जाने – माने थिएटर निदेशक और एनएसडी पूर्व निदेशक प्रो. रामगोपाल बजाज सम्मानित अतिथि के रूप में उपस्थित थे। सामाजिक न्याय एवं अधिकारिता राज्य मंत्री श्री रामदास अठावले भी विशेष अतिथि के रूप में उपस्थित थे।
भारतीय अंतरराष्ट्रीय थिएटर महोत्सव के रूप में भारत रंग महोत्सव का 20वां आयोजन नेशनल स्कूल ऑफ ड्रामा  द्वारा आयोजन किया जा रहा है। एनएसडी विश्व के अग्रणी प्रशिक्षण संस्थानों में शामिल है। यह भारत सरकार के संस्कृति मंत्रालय के तहत एक स्वायत संस्थान है। 20वें भारत रंगमहोत्सव में 111 राष्ट्रीय और अंतरराष्ट्रीय नाटकों को शामिल किया जा रहा है, जिसमें लोक और अन्य पारंपरिक मंचन, आमंत्रित नाटक और एनएसडी के छात्रों द्वारा तैयार किये गये नाटक शामिल हैं।
इस अवसर पर केन्द्रीय संस्कृति , पर्यावरण, वन एवं जलवायु परिवर्तन राज्य मंत्री डॉ. महेश शर्मा ने कहा, ‘अपना देश उसकी सराहना करता है, जिसने समाज को कुछ दिया है। संस्कृति और कला द्वारा इस देश के 132 करोड़ लोग एक साथ बंधे हैं। हमारे प्रधानमंत्री ने एक बार मुझसे कहा था कि समृद्ध विरासत और संस्कृति हमारी शक्ति है। हमारी कला हमारा जीवन है। हमें मानवता के लिए कला की शक्ति का इस्तेमाल करना चाहिए। थिएटर ओलंपिक से एक नई पहचान कायम करने में मदद मिलेगी और भारत रंगमहोत्सव के अन्य महानगरों तक फैलने से उसे सुदृढ़ करने में मदद मिली। मैं अध्यक्ष और निदेशक से अनुरोध करता हूँ कि वे 20-25 प्रतिशत ऐसे लोगों को आमंत्रित करें जो नए और युवा हैं।’
नेशनल स्कूल ऑफ ड्रामा के प्रभारी निदेशक श्री सुरेश शर्मा ने उद्घाटन समारोह में अतिथियों का स्वागत किया और अंतरराष्ट्रीय एवं राष्ट्रीय थिएटर से जुड़ी हस्तियों की उपस्थिति के लिए उन्हें धन्यवाद दिया। उन्होंने नई दिल्ली और 5 अन्य महानगरों में आयोजित महोत्सव और ‘लिविंग लिजेंड’ और ‘मास्टर क्लास’ जैसे अन्य कार्यक्रमों के मंचन के समय अनेक नाटकों के बारे में विस्तृत चर्चा की।
उद्घाटन समारोह के बाद श्री आमोद भट्ट द्वारा निर्देशित और रंगपूर्वा ग्रुप, मुम्बई द्वारा प्रस्तुत स्व. श्री बी. वी. करंत की रचनाओं पर आधारित ‘करंत के रंग’ नामक एक 50 मिनट की संगीतमय प्रस्तुति की गई। श्री करंत कन्नड और हिन्दी भाषाओं में आधुनिक भारतीय रंगमंच के एक जाने – माने निदेशक, अभिनेता और संगीतकार थे। उन्होंने ‘जोकूमारा स्वामी’, ‘संक्रांति’, ‘हूचू कुडूरे’ और ‘ओडीपस’ जैसे अनुकरणीय नाटकों का मंचन किया, जिसने भाषा गीत, संगीत आदि से जुड़े पहलुओं का स्पर्श किया। श्री करंत द्वारा संगीत के सृजन में लकड़ी, पत्थर आदि जैसे अपारंपरिक उपकरणों का इस्तेमाल करना तथा समसामायिक, शास्त्रीय और लोक संगीत के मिश्रण की उनकी क्षमता से उनकी मौलिकता और स्टाइल का पता चला। श्री करंत 1962 के बैच में नेशनल सकूल ऑफ ड्रामा के छात्र थे और बाद में इसके निदेशक बने।
संस्कृति मंत्रालय
श्री विजय गोयल ने गांधी स्मृति और दर्शन समिति के उपाध्यक्ष के रूप में कार्यभार संभाला
पूर्व केंद्रीय मंत्री श्री विजय गोयल ने कल गांधी स्मृति और दर्शन समिति के उपाध्यक्ष के रूप में राष्ट्रपिता महात्मा गांधी की समाधि स्थल राजघाट पर स्थित गांधी स्मृति, नई दिल्ली में एक समारोह में कार्यभार संभाला।
इस अवसर पर गांधी स्मृति में संबोधित करते हुए, श्री विजय गोयल ने कहा, "मुझे जीएसडीएस का उपाध्यक्ष बनाकर, प्रधानमंत्री श्री नरेन्द्र मोदी ने मुझ पर भरोसा जताया है और अहम जिम्मेदारी दी है।” हम महात्मा गांधी के जीवन, शिक्षाओं और दर्शन के प्रचार में कोई कसर नहीं छोड़ेंगे।"
उन्होंने इस बात पर जोर देते हुए कहा कि महात्मा गांधी के जीवन के संदेश को पूरे देश और हर घर तक पहुंचाने की जरूरत है। श्री गोयल ने प्रधानमंत्री श्री नरेन्द्र मोदी की प्रमुख परियोजनाओं जैसे 'स्वच्छता', 'डिजिटल इंडिया', 'शौचालयों का निर्माण' के बारे में बात करते हुए कहा कि ये सकारात्मक योजनाएं गांधी जी के प्रगतिशील भारत के विजन को प्रदर्शित करती हैं।
जीएसडीएस के पूर्व निदेशक, श्री दीपांकर श्री ज्ञान ने अपने स्वागत भाषण में कहा कि समिति और उसके काम कई राष्ट्रीय और अंतर्राष्ट्रीय कार्यक्रमों के माध्यम से महात्मा गांधी के जीवन के संदेश को आगे ले जाने की दिशा में काम कर रहे हैं।
संचार एवं सूचना प्रौद्योगिकी मंत्रालय
भारतीय दूरसंचार नियामक प्राधिकरण  ने ‘टेलीकम्यूनिकेशन इंफ्रास्ट्रक्चर शेयरिंग, स्पेक्ट्रम शेयरिंग और स्पेक्ट्रम लीजिंग’ से संबंधित परामर्श पत्र पर टिप्पणियां/प्रति टिप्पणियां प्राप्त करने की अंतिम तिथि बढ़ाई
भारतीय दूरसंचार नियामक प्राधिकरण  ने 13 जनवरी 2023 को ‘टेलीकम्यूनिकेशन इंफ्रास्ट्रक्चर शेयरिंग, स्पेक्ट्रम शेयरिंग और स्पेक्ट्रम लीजिंग’ से संबंधित एक परामर्श पत्र जारी किया था। हितधारकों से इस परामर्श पत्र में उठाए गए विभिन्न मुद्दों पर लिखित टिप्पणियां प्राप्त करने की अंतिम तिथि 10 फरवरी 2023 और प्रति टिप्पणियां प्राप्त करने की अंतिम तिथि 24 फरवरी 2023 निर्धारित की गई थी।
टिप्पणियां प्रस्तुत करने का समय बढ़ाने के लिए हितधारकों के अनुरोधों को ध्यान में रखते हुए, लिखित टिप्पणियां और प्रति टिप्पणियां प्रस्तुत करने की अंतिम तिथि क्रमशः 03 मार्च 2023 और 17 मार्च 2023 तक बढ़ाने का निर्णय लिया गया है।
अच्छा हो अगर टिप्पणियां/प्रति-टिप्पणियां, इलेक्ट्रॉनिक रूप में advmn@trai.gov.in पर भेजी जा सकें। किसी भी स्पष्टीकरण/जानकारी के लिए, श्री अखिलेश कुमार त्रिवेदी, सलाहकार , ट्राई से टेलीफोन नंबर +91-11-23210481 पर संपर्क किया जा सकता है।
रक्षा मंत्रालय
रक्षा मंत्री ने जम्मू कश्मीर में ऊझ और बसंतर पुलों का उद्घाटन किया
सीमावर्ती इलाकों में सड़क और पुल सम्पर्क में भारी सुधारों की शुरूआत करते हुए, रक्षा मंत्री श्री राजनाथ सिंह ने जम्मू कश्मीर के कठुआ जिले में एक किलोमीटर लम्बे ऊझ पुल और साम्बा जिले में 617.40 मीटर लम्बे बसंतर पुल का उद्घाटन किया और इन्हें राष्ट्र को समर्पित किया।
ऊझ और बसंतर पुलों के निर्माण को बीआरओ की एक बड़ी उपलब्धि बताते हुए, रक्षा मंत्री श्री राजनाथ सिंह ने कहा कि सड़क और पुल किसी भी देश की जीवन रेखा हैं और सुदूरवर्ती क्षेत्रों में लोगों के सामाजिक-आर्थिक विकास में महत्वपूर्ण भूमिका निभाते हैं। रक्षा मंत्री ने अपने परिवारों से दूर रहकर प्रतिकूल और कठिन इलाकों में कार्य करने के लिए बीआरओ जवानों की सराहना की। उन्होंने कहा कि बीआरओ रक्षा बलों की रणनीतिक आवश्यकताओं को पूरा कर सीमावर्ती इलाकों में सड़कों और पुलों के निर्माण और उनके रखरखाव के जरिये सराहनीय सेवाएं प्रदान कर रही है। जम्मू कश्मीर में सम्पर्कों को विकसित करने की केन्द्र सरकार की प्रतिबद्धता को दोहराते हुए, उन्होंने कहा कि प्रधानमंत्री नियमित रूप से इन परियोजनाओं की प्रगति की निगरानी करते हैं और तदनुसार धनराशि उपलब्ध कराई जाती है।
बीआरओ द्वारा निर्मित एक किलोमीटर लम्बा ऊझ पुल सबसे लम्बा पुल है। इसे करीब 50 करोड़ रुपये की लागत से निर्धारित समय पर तैयार किया गया है। यह पुल परोले – कोरपन्नू – राजपुरा रोड पर ऊझ नाले पर स्थित है। बसंतर पुल करीब 41.7 करोड़ रुपये की लागत से निर्मित किया गया है। यह पुल राजपुरा – मडवाल – पंगादुर – फुलपुर रोड पर बसंतर नाला दोनों पुलों को परियोजना संपर्क 69 आरसीसी / 13 बीआरटीएफ के अंतर्गत तैयार किया गया है। इन पुलों पर आवाजाही आसान हो जाएगी और सीमावर्ती इलाकों पर सेना की तैनाती के लिए यह महत्वपूर्ण है। दोनों पुल कठुआ और सांबा क्षेत्र के सीमावर्ती गांवों के स्थानीय लोगों के लिए एक बड़ी राहत है क्योंकि मानसून के दौरान सड़क संपर्क बाधित हो जाता है।
प्रधानमंत्री कार्यालय में परमाणु ऊर्जा और अंतरिक्ष विभाग राज्यमंत्री डॉ. जितेन्द्र सिंह ने भी केन्द्र सरकार के विकास कार्यक्रमों और प्रधानमंत्री श्री नरेन्द्र मोदी द्वारा जम्मू-कश्मीर में संपर्क को बढ़ाने के लिए उठाए गए कदमों पर प्रकाश डाला।
सीमा सड़क महानिदेशक लेफ्टिनेंट जनरल हरपाल सिंह ने देश के सुदूरवर्ती इलाकों में बेहद कठिन परिस्थितियों में बीआरओ के योगदान की चर्चा की। परियोजना संपर्क के योगदान की सराहना करते हुए, इस परियोजना से जुड़े सभी कर्मचारियों को बधाई देते हुए उन्होंने रक्षामंत्री, रक्षा राज्यमंत्री, सेनाध्यक्ष और अन्य गणमान्य व्यक्तियों को उनके सहयोग और मार्गदर्शन के लिए धन्यवाद दिया।
इस अवसर पर थल सेनाध्यक्ष जनरल विपिन रावत, 29 इन्फेंट्री डिवीजन के जीओसी मेजरल जनरल वाई.पी.खंडूरी और सेना और नागरिक प्रशासन के अन्य प्रमुख लोग मौजूद थे।
रक्षा मंत्रालय
डीआरडीओ ने आदरणीय प्रोफेसर रोड्डम नरसिम्हा के योगदान को नमन किया
प्रोफेसर रोड्डम नरसिम्हा का निधन भारतीय अंतरिक्ष कार्यक्रम और विशेष तौर पर डीआरडीओ के लिए एक अपूरणीय क्षति है। वह एक दूरदर्शी थे जिन्होंने भारत में एयरोस्पेस के विकास को आकार देने में उल्लेखनीय योगदान दिया। प्रो. नरसिम्हा ने अपनी कुशाग्र बुद्धि और आलोचनात्मक सोच के साथ पिछले चार दशकों के दौरान एरोनॉटिक्स क्लस्टर प्रयोगशालाओं और एरोनॉटिकल डेवलपमेंट एजेंसी  का मार्गदर्शन किया।
एलसीए कार्यक्रम की शुरुआत ऐसे समय में हुई थी जब भारत के पास अपनी सफलता सुनिश्चित करने के लिए आवश्यक कई प्रौद्योगिकी नहीं थी। एलसीए के विकास में देश की उपलब्धि काफी हद तक उपयुक्त तकनीकों का विकास भी है। प्रोफेसर नरसिम्हा ने इस विशाल कार्य में एलसीए कार्यक्रम को आवश्यक मार्गदर्शन प्रदान किया। 1980 के दशक के आरंभ भारत के पास जटिल अभिविन्यास के एयरोडायनामिक्स का कम्प्यूटेशनल तरीके से मूल्यांकन करने की अधिक क्षमता नहीं थी। लेकिन यह प्रोफेसर नरसिम्हा की दूरदृष्टि ने देश में प्रमुख सीएफडी क्षमताओं को स्थापित करने में योगदान किया।
प्रो. नरसिम्हा ने मुख्य तौर पर एयरोस्पेस उद्योग और वायुमंडलीय विज्ञान की तेजी से बढ़ती कम्प्यूटेशनल जरूरतों को पूरा करने के लिए सुपरकंप्यूटिंग संसाधनों को विकसित करने की आवश्यकता को महसूस किया। उन्होंने सुपरकंप्यूटर विकसित करने के लिए सीएसआईआर-एनएएल में एक केंद्र स्थापित करने की पहल की। एयरोनॉटिक्स और विमान के डिजाइन पर काम करने वाली टीम ने इस पहल के माध्यम से सुपरकंप्यूटिंग में अपने शुरुआती सबक सीखे। हालांकि अब विमान डिजाइन संबंधी डीआरडीओ और एडीए की क्षमता जटिल विमान अभिविन्यास के प्रवाह की गणना में सुपरकंप्यूटिंग का प्रभावी तौर पर उपयोग करने के लिए दुनिया भर के उन्नत समूहों के बराबर है।
डीआरडीओ के कार्यक्रमों में प्रोफेसर नरसिम्हा के योगदान के कई आयाम हैं। उन्होंने एलसीए के विकास में कई समीक्षाओं की अध्यक्षता की और महत्वपूर्ण जानकारी प्रदान की। अपनी बढ़ती उम्र के बावजूद वह एएमसीए अभिविन्यास के विकास में काफी सक्रियता शामिल थे। पांचवीं पीढ़ी के विमानों के लिए आवश्यक उन्नत तकनीकों के विकास की योजना तैयार करने में उनका योगदान विशेष रूप से महत्वपूर्ण था।
एक अग्रणी वैज्ञानिक के रूप में उनका योगदान बहुआयामी रहा है। वह टर्ब्युलेंस यानी वायुमंडलीय विक्षोभ के एक विश्व प्रसिद्ध हस्ती रहे हैं। टर्ब्युलेंस को समझने के लिए उनका योगदान मौलिक है। उन्होंने विरलित गैस गतिकी में उल्लेखनीय योगदान किया है। इसरो को अपने कार्यक्रमों में इनसे काफी मदद मिली है। वह वायुमंडलीय विज्ञान को समझने में अग्रणी थे। इंडियन रेफ्रेंस एटमॉस्फियर यानी भारतीय संदर्भ वायुमंडल का एक मॉडल विकसित करने में उनका काम काफी महत्वपूर्ण था। डीआरडीओ और एडीए के तमाम लोगों ने छात्र या पेशेवर के रूप में बातचीत की।
प्रोफेसर नरसिम्हा का निधन एयरोस्पेस वैज्ञानिक समुदाय के लिए एक बड़ी क्षति है लेकिन उनकी विरासत डीआरडीओ के वैज्ञानिकों के काम जरिये आगे बढ़ेगी। डीआरडीओ देश के एयरोस्पेस क्षेत्र में प्रोफेसर रोड्डम नरसिम्हा के योगदान को नमन करता है।
रक्षा मंत्रालय
परिदृश्य निर्माण और प्रत्युत्तर पर साइबर अभ्यास
(साइबर वारफेयर एंड टेक्नोलॉजी पर कार्यशाला के सफल आयोजन के बाद भारतीय रक्षा विश्वविद्यालय निदेशालय की ओर से पर्पल बे, जोधपुर ऑफिसर्स होस्टल, नई दिल्ली में 29-30 अप्रैल, 2019 को परिदृश्य निर्माण और प्रत्युत्तर पर दो-दिवसीय साइबर अभ्यास का आयोजन किया जा रहा है। इसमें सीखने के अनेक विषय उभरकर सामने आए। इस अभ्यास का प्रतिनिधित्व एनएससीएस, एनटीआरओ, सीईआरटी-इन, डीआरडीओ, एनआईसी, सीएसआरसी, एकेडेमिया और उद्योगजगत द्वारा किया गया। इस अभ्यास में उन सभी सर्वोत्तम प्रचलनों को शामिल किया जाएगा, जो स्थिति और स्वयं की क्षमता के आकलन के आधार पर समन्वित प्रतिक्रिया के निर्धारण के लिए विभिन्न स्तरों पर अभ्यास के विकल्पों के साथ साइबर कार्यशाला के दौरान अनुशंसित थे। अभ्यास के दायरे में खतरे का परिदृश्य और इसके प्रभाव, घटना की रिपोर्टिंग और प्रत्युत्तर की रूपरेखा, सूचना के आदान-प्रदान की प्रक्रिया, साक्ष्य एकत्र करने और दुर्भावनापूर्ण सेवा लेने, सूचना की रक्षा करने के लिए आवश्यक क्षमताओं में वृद्धि करने और सूचना प्रणाली, साइबर जागरूकता शामिल है।
एकीकृत रक्षा कर्मचारियों के प्रमुख लेफ्टिनेंट जनरल पीएस राजेश्वर, एवीएसएम, वीएसएम ने दो-दिवसीय साइबर अभ्यास के लिए मुख्य भाषण दिया। हितधारकों से प्रतिक्रियाओं की तलाश करने के लिए परिदृश्यों की पेंटिंग के बाद यह किया गया था।
इस अभ्यास को भारतीय रक्षा विश्वविद्यालय के तत्वावधान में वार्षिक आधार पर आयोजित करने की योजना है, जिसमें भारतीय एजेंसियां भी शामिल होंगी और बाद में दोस्ताना देशों की एजेंसियों से संयुक्त रूप से साइबर खतरों के खिलाफ क्षमता निर्माण किया जाएगा।
आर.के.मीणा/आरएनएम/एएम/एसकेएस/एसके–1073
श्रम और रोजगार मंत्रालय
औद्योगिक श्रमिकों के लिए उपभोक्ता मूल्य सूचकांक -जुलाई, 2023
श्रम एवं रोजगार मंत्रालय का एक संबद्ध कार्यालय श्रम ब्यूरो, देश के 88 औद्योगिक रूप से महत्वपूर्ण केंद्रों में विस्तारित 317 बाजारों से एकत्रित खुदरा मूल्यों के आधार पर हर महीने औद्योगिक श्रमिकों के लिए उपभोक्ता मूल्य सूचकांक को संकलित कर रहा है। इस सूचकांक को 88 केंद्रों और अखिल भारतीय स्तर पर संकलित किया गया है और इसे उत्तरवर्ती माह के अंतिम कार्य दिवस पर जारी किया जाता है। इस प्रेस विज्ञप्ति में जुलाई, 2023 माह का सूचकांक जारी किया जा रहा है।
जुलाई, 2023 के लिए अखिल भारतीय सीपीआई-आईडब्ल्यू में 3.3 अंक की वृद्धि दर्ज की गई और यह 139.7 पर रहा। एक महीने के प्रतिशत परिवर्तन पर, पिछले महीने की तुलना में इसमें 2.42 प्रतिशत की वृद्धि हुई, जबकि एक वर्ष पहले इसी महीने के दौरान 0.90 प्रतिशत की वृद्धि दर्ज की गई।
वर्तमान सूचकांक में अधिकतम वृद्धि का दबाव खाद्य और पेय पदार्थ समूह के कारण रहा, जिसने कुल परिवर्तन में 2.86 प्रतिशत अंक का योगदान दिया। मदों के स्तर पर, चावल, अरहर दाल/अरहर दाल, सेब, आम, बैंगन, लहसुन, अदरक, लौकी, हरी मिर्च, आलू, प्याज, टमाटर, जीरा, सुपारी, सूती साड़ी, शर्ट, टी-शर्ट-रेडीमेड, स्कूल यूनिफॉर्म, लेदर सैंडल, चप्पल, कैनवास जूते, घर का किराया, ऑटो-रिक्शा/स्कूटर किराया, मरम्मत/सेवा शुल्क, बर्तन, दवा एलोपैथिक आदि सूचकांक में वृद्धि के लिए उत्तरदायी रहे हैं। हालांकि, इस वृद्धि को बड़े पैमाने पर बिजली  शुल्क, मिट्टी के तेल आदि द्वारा सूचकांक पर दबाव बनाकर नियंत्रित किया गया।
केंद्र स्तर पर, गुरुग्राम में अधिकतम 8.3 अंक की वृद्धि दर्ज की गई। अन्य में, 3 केंद्रों में 7 से 7.9 अंकों के बीच, 4 केंद्रों में 6 से 6.9 अंकों के बीच, 10 केंद्रों में 5 से 5.9 अंकों के बीच, 15 केंद्रों में 4 से 4.9 अंकों के बीच, 14 केंद्रों में 3 से 3.9 अंकों के बीच, 25 केंद्रों में 2 से 2.9 अंकों के बीच वृद्धि दर्ज की गई। 2.9 अंक, 1 से 1.9 अंक के बीच 9 केंद्र और 4 केंद्रों में 0.1 से 0.9 अंक के बीच की वृद्धि दर्ज की गई। इसकी तुलना मे, क्योंझर में 1.0 अंक की कमी दर्ज की गई। शेष दो केन्द्रों का सूचकांक स्थिर रहा।
महीने के लिए वर्ष-दर-वर्ष मुद्रास्फीति 7.54 प्रतिशत रही, जबकि पिछले महीने यह 5.57 प्रतिशत थी और एक वर्ष पहले इसी महीने में यह 5.78 प्रतिशत थी। इसी तरह, खाद्य मुद्रास्फीति पिछले महीने के 6.00 प्रतिशत और एक वर्ष पहले इसी महीने के 5.96 प्रतिशत के मुकाबले 11.87 प्रतिशत रही।
सीईआई-आईडब्ल्यू के आधार पर वर्ष-दर-वर्ष मुद्रास्फीति
जून, 2023 और जुलाई, 2023 के लिए अखिल भारतीय समूह-वार सीपीआई-आईडब्ल्यू
|
|
क्रम संख्या
|
|
समूह
|
|
जून, 2023
|
|
जुलाई, 2023
|
|
1.
|
|
खाद्य एवं पेय पदार्थ
|
|
137.8
|
|
145.1
|
|
2.
|
|
पान, सुपारी, तम्बाकू एवं नशीले पदार्थ
|
|
156.0
|
|
156.3
|
|
3.
|
|
कपड़े और जूते
|
|
137.0
|
|
138.0
|
|
4.
|
|
आवास
|
|
123.4
|
|
125.7
|
|
5.
|
|
ईंधन और प्रकाश
|
|
181.5
|
|
181.0
|
|
6.
|
|
विविध
|
|
132.6
|
|
132.8
|
||
|
सामान्य सूचकांक
|
|
136.4
|
|
139.7
सीपीआई-आईडब्ल्यू : समूह सूचकांक
अगस्त, 2023 महीने के लिए सीपीआई-आईडब्ल्यू का अगला अंक शुक्रवार, 29 सितंबर, 2023 को जारी किया जाएगा। यह कार्यालय की वेबसाइट www.labourbureau.gov.in पर भी उपलब्ध होगा।
विज्ञान एवं प्रौद्योगिकी मंत्रालय
विज्ञान और प्रौद्योगिकी विभाग  समर्थित प्रौद्योगिकियां पर्यावरण के प्लास्टिक प्रदूषण के लिए समाधान लेकर आती हैं
विज्ञान और प्रौद्योगिकी विभाग  द्वारा समर्थित कई प्रौद्योगिकियां हमें प्लास्टिक प्रदूषण को कम करने, उसके पुन: उपयोग और पुनर्चक्रण के माध्यम से बढ़ते खतरे से निपटने के लिए तैयार कर रही हैं और जिससे सतत विकास का मार्ग प्रशस्त हो रहा है।
इनमें से कई तकनीकों का उपयोग प्रायोगिक  मानकों पर किया जा रहा है और उन्हें बढ़ाने से इस बढ़ती चुनौती से राहत मिल सकती है। विभाग का प्रौद्योगिकी विकास और हस्तांतरण प्रभाग सामग्री, उपकरणों और प्रक्रियाओं सहित प्रौद्योगिकी विकास परियोजनाओं का वित्त पोषण देता हैI
पायलट आधार पर बना सचल संयंत्र  प्लास्टिक अपशिष्ट को ईंधन में परिवर्तित करता है।
विभिन्न प्रकार के प्लास्टिक अपशिष्ट/कचरे को अधिकतम कार्बन पुनर्प्राप्ति  के साथ कार्बन- संघनित  हाइड्रोकार्बन –तेल  में परिवर्तित करने के लिए स्वदेशी रूप से डिज़ाइन की गई प्रक्रिया का उपयोग करके एक पायलट स्केल वाहन-पर स्थापित सचल संयंत्र  विकसित किया गया है। एक चयनित, पुन: चक्रण योग्य, पुन: प्रयोज्य, मजबूत, गैर-विषैले और लागत प्रभावी उत्प्रेरक की उपस्थिति में कम कठोर परिस्थितियों में संचालित यह संयंत्र अपशिष्ट प्लास्टिक को ईंधन में बदलने के लिए कम लागत वाला विकल्प लेकर आता है।
इंस्टीट्यूट ऑफ केमिकल टेक्नोलॉजी  मुंबई के प्रोफेसर अनिरुद्ध बी पंडित ने आईसीटी-पॉली ऊर्जा नामक एक प्रक्रिया विकसित की है जो कई प्रकार के पॉली-ओलेफिनिक प्लास्टिक कचरे के उत्प्रेरकीय तापीय द्रवीकरण  से 30 मिनट में 300 सी एचसी-ऑइल के लिए स्वदेशी रूप से तैयार पेटेंट कराए गए कॉपर@टाइटेनियमडाइऑक्साइड  उत्प्रेरक का उपयोग करती है। यह प्रक्रिया 85 प्रतिशत से अधिक फीडस्टॉक रूपांतरण की ओर ले जाती है, और उच्च गुणवत्ता वाले कार्बन  और हाइड्रोजन  तत्वों ने एचसी-ऑयल को 42 एमजे/किग्रा के कैलोरी मान के साथ समृद्ध किया है। भाप और शक्ति उत्पन्न करने के लिए इस ईंधन को जलाया जा सकता है।
प्लास्टिक कचरे के उत्प्रेरकीय तापीय द्रवीकरण  के लिए मिश्रित पॉली ओलेफिनिक प्लास्टिक कचरे के नमूनों की अलग-अलग रचनाओं की जांच की गई और यह पता चला कि 80 प्रतिशत से अधिक एचसी-तेल उत्पादन के साथ सीटीएल प्रक्रिया का उपयोग करके प्लास्टिक कचरे के सभी संयोजनों को द्रवीभूत  किया जा सकता है।
तापीय –अपघटन  और गैसीकरण जैसी पारंपरिक तकनीकों की तुलना में, सीटीएल प्रक्रिया को मध्यम परिचालन स्थितियों के कारण काफी कम ऊर्जा की आवश्यकता होती है। इसके अलावा, सचल संयंत्र  प्लास्टिक अपशिष्ट को ईंधन में परिवर्तित करता हैऔर ऐसा सचल संयंत्र संचालन और समग्र प्रक्रिया अर्थतन्त्र के मामले में कई प्रकार के लाभ प्रदान करता है।
विज्ञानं और प्रौद्योगिकी प्रभाग  के समर्थन से विकसित यह पॉली-ऊर्जा प्रक्रिया प्लास्टिक अपशिष्ट /कचरे को बिजली में बदलने के लिए एक दीर्घकालिक, लचीला, सुविधाजनक, ऊर्जा कुशल और पर्यावरण की दृष्टि से उत्तरदायी उपाय उपलब्ध कराती है। 100 किग्रा/दिन प्लास्टिक कचरे को हाइड्रोकार्बन तेल में बदलने के लिए प्रायोगिक आधार पर किसी सचल वाहन पर स्थापित संयंत्र  का निर्माण किया जा रहा है और इसके 2023 के अंत तक तैयार होने की सम्भावना है ।
सम्पर्क विवरण : Email: ab.pandit@ictmumbai.edu.in; मोबाइल सं. : 9820408037
ग्रामीण विकास मंत्रालय
2 करोड़ लखपति दीदी बनाने का लक्ष्य; महिला स्वयं सहायता समूहों को ड्रोन उड़ाने की शक्ति प्रदान की जाएगी: प्रधानमंत्री
लाल किले की प्राचीर से राष्ट्र को संबोधित करते हुए, प्रधानमंत्री श्री नरेन्द्र मोदी ने 77वें स्वतंत्रता दिवस पर आज कहा कि सरकार गांवों में 2 करोड़ 'लखपति दीदी' बनाने का लक्ष्य लेकर महिला स्वयं सहायता समूहों  के साथ काम कर रही है। प्रधानमंत्री ने कहा कि आज 10 करोड़ महिलाएं महिला स्वयं सहायता समूहों से जुड़ी हैं। "गांवों में आज, किसी को भी बैंक में दीदी, आंगनवाड़ी में दीदी और दवा उपलब्ध कराने वाली दीदी मिल सकती है।"
प्रधानमंत्री ने कृषि तकनीक के बारे में बात की और ग्रामीण विकास में विज्ञान और प्रौद्योगिकी की क्षमता का लाभ उठाने की वकालत की। प्रधानमंत्री ने कहा कि 15,000 महिला स्वयं सहायता समूहों को ड्रोन चलाने और उनकी मरम्मत के लिए ऋण और प्रशिक्षण दिया जाएगा। प्रधानमंत्री ने कहा, इन महिला स्वयं सहायता समूहों को ‘ड्रोन की उड़ान’ की शक्ति प्रदान की जाएगी।
प्रधानमंत्री कार्यालय
प्रधानमंत्री ने चिकित्सक दिवस पर चिकित्सकों को बधाई दी
प्रधानमंत्री श्री नरेन्द्र मोदी ने चिकित्सक दिवस के अवसर पर चिकित्सकों को बधाई दी है।
अपने ट्वीट में प्रधानमंत्री ने कहा है, “चिकित्सक दिवस पर सभी चिकित्सकों को मेरी बधाई। औषधि के संसार में भारत की प्रगति सराहनीय है और उसने धरती को और अधिक स्वस्थ बनाने में योगदान किया है।
कुछ दिन पहले मैंने #मन की बात में यह कहा था।”